CELEX: 22005D0208
Language: lv
Date: 2004-09-28 00:00:00
Title: 2005/208/EK: Eiropas Savienības un Bulgārijas Asociācijas Padomes Lēmums Nr. 1/2004 (2004. gada 28. septembris), ar kuru groza 2. un 3. pantu Papildprotokolā Eiropas Līgumam, ar ko izveido asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses, attiecībā uz Eiropas Līguma 2. protokola 9. panta 4. punktā paredzētā termiņa pagarinājumu

15.3.2005   
            
            
               LV
            
            
               Eiropas Savienības Oficiālais Vēstnesis
            
            
               L 68/41
            
         
      EIROPAS SAVIENĪBAS UN BULGĀRIJAS ASOCIĀCIJAS PADOMES LĒMUMS Nr. 1/2004
   (2004. gada 28. septembris),
   ar kuru groza 2. un 3. pantu Papildprotokolā Eiropas Līgumam, ar ko izveido asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses, attiecībā uz Eiropas Līguma 2. protokola 9. panta 4. punktā paredzētā termiņa pagarinājumu
   (2005/208/EK)
   ASOCIĀCIJAS PADOME,
   ņemot vērā Eiropas Līgumu, ar ko izveido asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses (1) (“Eiropas Līgums”),
   ņemot vērā Papildprotokolu Eiropas Līgumam, un jo īpaši tā 4. pantu,
   tā kā:
   
               (1)
            
            
               Puses ir parakstījušas Papildprotokolu Eiropas Līgumam 2002. gada 21. novembrī.
            
         
               (2)
            
            
               Papildprotokolu piemēro provizoriski no parakstīšanas dienas saskaņā ar tā 5. pantu.
            
         
               (3)
            
            
               Nesenie grozījumi Bulgārijas tiesību aktos mainīja funkciju sadali starp īstenošanas institūcijām.
            
         
               (4)
            
            
               Lai nodrošinātu Bulgārijas iestādēs veikto izmaiņu un Papildprotokola savstarpēju atbilstību, būtu lietderīgi grozīt Papildprotokola 2. un 3. pantu, pielāgojot atsauces uz attiecīgajām Bulgārijas iestādēm. Tas jādara, lai ļautu īstenot Papildprotokolu Bulgārijā.
            
         
               (5)
            
            
               Papildprotokolu var grozīt saskaņā ar tā 4. pantu, Asociācijas padomei pieņemot lēmumu,
            
         IR NOLĒMUSI TURPMĀKO.
   1. pants
   Papildprotokolā Eiropas Līgumam, ar ko izveido asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses, attiecībā uz Eiropas Līguma 2. protokola 9. panta 4. punktā noteikto termiņa pagarinājumu 2. un 3. pantu aizstāj ar šādiem pantiem:
   
      “2. pants
      Bulgārijas Republika iesniedz Eiropas Komisijai pārstrukturēšanas programmu un uzņēmējdarbības plānus, kas atbilst 2. protokola 9. panta 4. punktā uzskaitītajām prasībām un ko ir novērtējusi un kam ir piekritusi tās Konkurences aizsardzības komisija.
      3. pants
      Komisija dod galīgo novērtējumu par to, vai pārstrukturēšanas programma un uzņēmējdarbības plāni atbilst 2. protokola 9. panta 4. punktā uzskaitītajām prasībām. Eiropas Savienības Padome lemj par to, vai programma un plāni atbilst minētā panta prasībām.
      Komisija Kopienu vārdā regulāri pārrauga plānu īstenošanu, un Finanšu ministrija to pašu dara Bulgārijas Republikas vārdā.”
   
   2. pants
   Šis lēmums stājas spēkā dienā, kad to pieņem Asociācijas padome.
   
      Briselē, 2004. gada 28. septembrī
      
         
            Asociācijas padomes vārdā —
         
         
            priekšsēdētājs
         
         S. PASSY
         
      
   
   
      (1)  OV L 358, 31.12.1994., 3. lpp.